Šių studijų metu įgytos žinios ir gebėjimai bei įvairiose organizacijose sukaupta darbinė patirtis paskatino mus imtis veiksmų ir pradėti verslą. Prieš beveik du metus atidarėme sveiko laisvalaikio studiją „Sveiki sveiki“, kurios pagrindinis tikslas – vaikų sveikatos ugdymas.

Studijos padėjo suprasti organizacijų valdymo aspektus ir pradėjo ugdyti gebėjimą vadovauti. Organizacinė kultūra, lyderystė, vadyba, personalo valdymas – temos, su kuriomis buvo supažindinta ne tik teoriškai, bet ir praktiškai, o įgytas žinias naudojame beveik kasdien. Pastebėjome, kad studijos suformavimo tvirtą požiūrį į tai, kaip turėtų būti organizuojamas darbas, o atėjusios į naują organizaciją galime greitai įvertinti situaciją ir palaikyti konstruktyvią diskusiją su darbdaviu. Suteiktos žinios, tikime, pravers ir dabar, kai pačios tampame darbdavėmis.